carohd/mindhelper huggingface dataset:
Jeg er vild med en, der ikke er vild med mig
Kategori: Kærlighed og sex
Alder: 20
Dato: 2022-01-19T20:32:14.000Z

Sp\u00f8rgsm\u00e5l:
jeg er vild med en, der ikke er vild med mig. hvordan kommer jeg videre?

Svar:
Det kan være helt vildt hårdt, når man er vild en med anden, som ikke har det på samme måde, som en selv. Derfor er jeg også rigtig glad for, at du har skrevet herind til os og delt det.



Ulykkelig forelskelse



Det kan være helt vildt dejligt at være vild med en anden, og man kan måske også mærke sommerfuglene flyve rundt i maven, når man ser eller tænker på den anden person. Men det er desværre ikke altid, at den anden person har det på samme måde. Og det kan godt føles som en kæmpe mavepuster, når den anden ikke også er vild med en. Derfor kan det også være hammerhårdt, og gøre en ked af det, når den anden person ikke har det på samme måde.



Det bliver bedre



Når man står midt i det, kan det godt være svært at se sig ud af, hvordan man kommer videre. Og det kan måske føles som om, at knuden i maven vil blive ved med at være der. For lige meget, hvad man gør, så kredser ens tanker om den anden person. Derfor er det også helt normalt at være i tvivl om, hvordan man kommer videre efter en ulykkelig forelskelse. Men heldigvis oplever de fleste, at tankerne om den anden med tiden begynder at fylde mindre og mindre.



I vores artikel ulykkelig forelsket: sådan kommer du videre, står der en hel masse gode tips til, hvordan man kommer sig over en anden person. Så jeg tænker, at der er noget i den, som kan være hjælpsomt for dig og hjælpe dig på vej med at komme videre. Så den kan jeg varmt anbefale dig, at tage et kig på. 



Snak med dine venner om det



Når man går og bøvler med ulykkelig forelskelse, kan det være en rigtig god ide at snakke med nogen om, hvordan man har det. For ofte bliver alt det svære lidt lettere, når man deler det med andre.



Derfor kommer jeg også til at tænke på, om du har nogle venner, som du kan snakke med om det?



Det med at være vild med en, som ikke har det på samme måde, er noget som rigtig mange unge kender til. Derfor tænker jeg også, at der måske er nogle af dine venner, som har prøvet det. Så måske de også har nogle gode råd til, hvordan du kommer videre. Og uanset, om de har en masse gode råd eller ej, vil de fleste venner rigtig gerne lytte, når man fortæller dem, at man bøvler med nogle ting.



Headspace



Jeg kommer også til at tænke på, om du kender Headspace? Headspace er et sted, hvor man kan komme og snakke om det, som fylder. Intet er for stort eller småt til Headspace. De frivillige er vant til at snakke med unge, som har det svært. Derfor er de også rigtig gode at snakke med, når man er vild med en anden, som ikke har det på samme måde, og gerne vil komme videre. Det er helt gratis at komme i Headspace, og du kan også sagtens være anonym. Så dem kan du trygt tage fat i. 



Det er mega øv, når man er vild med en person, som ikke er vild med en. Derfor håber jeg også, at der er noget i mit svar, som du kan bruge. Jeg sender de allervarmeste tanker din vej og håber, at du kan bruge rådene i artiklen, og får snakket med nogen om, hvordan du har det.
Vi er to elever der har projektopgave. Vil I anbefale at folk med angst tager medicin?
Kategori: Generelt
Alder: 15
Dato: 2022-01-25T13:58:45.000Z

Sp\u00f8rgsm\u00e5l:
vi er to elever der har projektopgave og vi arbejder med emnet angst. vil i anbefale at folk med angst tager medicin, her tænker vi særligt unge. vi vil meget gerne have svar inden fredag. håber i kan hjælpe.

Svar:
Det lyder som en spændende projektopgave, I har gang i.



Desværre svarer vi ikke på projektugespørgsmål. Men jeg vil ønske jer held og lykke og god arbejdslyst med opgaven.
Jeg vil gerne på tur med min veninde
Kategori: Venner
Alder: 20
Dato: 2022-02-27T09:41:19.000Z

Sp\u00f8rgsm\u00e5l:
vil gene tag på en tur med min vinden.  Hvor skal jeg tag henne

Svar:
Det lyder hyggeligt, at du gerne vil tage på tur med din veninde. Så er det næste store spørgsmål selvfølgelig, hvor i skal tage hen.



Hvad kunne i tænke jer? 



Du skriver ikke så meget om, hvad i godt kunne tænke jer. Derfor tænker jeg, at det første i kan gøre er, at snakke sammen om, hvad i har lyst til.



I kan snakke om, hvad i hver især synes er sjovt at lave. Det kan være i gerne vil tage en tur i sommerhus i en uge, en dags shoppetur i den nærmeste storby eller måske en tur ud og rejse. I kan eventuelt også prøve at google jer lidt frem til steder, man kan tage på tur. Husk også at tale om, hvad i hver især har råd til. Det kan hurtigt blive dyrt, hvis man eksempelvis gerne vil afsted til udlandet eller være afsted i flere dage.



Er det en overraskelse?



Du skriver ikke, om det er en overraskelse eller noget i planlægger sammen. Hvis det er en overraskelse, så husk på, at tjekke om din veninde har tid i kalenderen til at tage afsted på tur.



Snak med dem omkring jer



Hvis i stadigvæk er på bar bund med, hvad i godt kunne tænke jer, så prøv eventuelt at spørge dem omkring jer. Det kunne være venner, kollegaer eller familiemedlemmer. Måske er der nogle af dem, som har været på nogle ture, som lyder sjove eller spændende. Så kan i jo overveje at gøre det samme.



Held og lykke med planlægningen,
Vi er i gang med at lave en projektopgave om unge med dårligt mentalt helbred
Kategori: Skole og uddannelse
Alder: 15
Dato: 2022-03-07T10:27:43.000Z

Sp\u00f8rgsm\u00e5l:
Jeg er med i en gruppe på skole der lige nu er i gang med at lave en projektopgave om unge med dårligt mentalt helbred. Det ville derfor hjælpe os meget hvis vi kunne interviewe jer hvis I har tid. Vi har kun den her uge til at lave det så det skal helst være inden fredag men ellers bare når det passer jer bedst.

Svar:
Det lyder som en rigtig spændende projektopgave I er ved at lave. Men desværre kan vi ikke svare på projektugespørgsmål. Men måske der er noget i nogle af vores artikler, som I kan bruge. I kan prøve at søge lidt på siden eller kigge under nogle af de forskellige temaer. Jeg ønsker jer i hvert fald rigtig meget held og lykke med projektet og god arbejdslyst!
Hvad gør man, hvis man kommet til at sige noget, som man har fortrudt?
Kategori: Udenfor
Alder: 13
Dato: 2022-03-16T08:52:08.000Z

Sp\u00f8rgsm\u00e5l:
Hvad skal man gøre hvis man er kommet til at sige noget, som man har fortrudt, fordi man fandt ud af at man gjorde en ked af det. Og nu snakker den person så ikke til en og snakker grimt om en bage ens ryg. Der efter er blevet lukket ude af vennegruppen? Så man sidder helt alene fordi den ene person har snakkede grimt om en foran de andre piger, og har sikkert sagt lag vær med at sanke med hende. Og nu sidder man helt alene og føler sig som en fiasko

Svar:
Det kan gøre mega nas, at blive holdt uden for vennegruppen. Og det kan være svært at vide, hvad man skal gøre, for at komme ind i varmen igen. Derfor er jeg glad for, at du har skrevet herind til os.



Holdt udenfor



Du skriver, at du sidder helt alene, og at de andre snakker grimt om dig. Det lyder rigtig ubehageligt. For det kan god gøre ondt i maven, når man ikke har nogle at være sammen med. Og det kan føles ret ensomt, når ens venner undgår en. Derfor er det heller ikk okay, at andre holder en udenfor. Og det er heller aldrig i orden, at andre taler grimt om en. For det kan gøre en mega ked af det.



Noget man fik sagt



Nogle gange, kan man komme til at sige nogle ting, som gør andre kede af det. Det kommer vi alle sammen til en gang imellem. Nogle gange tænker man måske ikke over det, lige når man siger det. Men bagefter kan man godt se, at det måske ikke var helt ok, det man fik sagt.



Når man fortryder noget som man har sagt, er det bedste man kan gøre, at tale om det. Så kan du mon snakke med den person, der blev ked af det du sagde? Det kan nemlig hjælpe, at fortælle, at man ikke mente noget ondt med det, og sige undskyld.



Du kan også kigge på artiklen Lær at løse konflikter med venner. Der er der nogle tips til hvad man kan gøre, hvis man er blevet uvenner med sine venner. Så måske kan det hjælpe.



Få hjælp af en voksen



Hvis ikke det virker at tale om det. Så er mit bedste råd, at fortælle det til en voksen. Det kan være en af dine forældre, en lærer, eller en anden, du er tryg ved. Den voksne kan nemlig hjælpe dig med at finde ud af, hvad du kan gøre. Og måske kan i sammen sætte jer, sammen med dine venner, og snakke tingene igennem. For nogle gange, kan man ikke løse konflikten selv. Og så er det rart at få hjælp.



Børnetelefonen



Du kan også altid ringe til Børnetelefonen. Børnetelefonen hjælper både børn og unge, som har det svært. Derfor er de også gode at snakke med, hvis man bliver holdt uden for. Man kan både ringe og skrive til Børnetelefonen. Og de voksne som arbejder der, er rigtig søde og dygtige. 



Det gør ondt, når andre snakker grimt om en, og holde en udenfor. Derfor håber jeg, at der er noget i mit svar, som har hjulpet dig. Og så håber jeg, at du snart får det godt med dine venner igen.
Jeg er forelsket i en dreng, og vil gerne snakke med ham
Kategori: Forelskelse
Alder: 14
Dato: 2022-03-23T18:47:07.000Z

Sp\u00f8rgsm\u00e5l:
Jeg er forelsket i en dreng og førest kunne jeg godt snakke med ham men nu kan jeg ikke for ellers så taler jeg ikke ovnneligt så hvad skal jeg gøre?

Svar:
Forelskelse kan være en helt vildt dejlig følelse. Men den kan også gøre en helt rundt på gulvet og lidt forvirret. Derfor er jeg glad for, at du har skrevet herind til os.



Det giver mening



Du skriver, at du er blevet forelsket i en dreng, og at du har svært ved at snakke med ham. Det giver god mening. For når man er forelsket, har man tit en masse følelser inde i kroppen. Måske har man også en masse tanker oppe i hovedet fx: kan han også lide mig?, hvordan gør jeg et godt indtryk?.



Alle de tanker og følelser, kan godt gøre en ret nervøs. Og man bliver måske også lidt mere usikker og genert, når drengen, som man er vild med er der. Sådan kan man også godt få det, selvom man plejede at kunne tale med ham uden problemer. Det er nemlig helt normalt, når man er blevet forelsket.



Spring ud i det



Mit bedste råd til dig er at prøve at tale med drengen, selvom det er svært. For tit er det ikke så slemt, når først man er i gang. Så prøv om du kan trække vejret helt ned i maven, og så spring ud i det. Og husk på - øvelse gør mester. Så hvis snakken ikke flyder 100% første gang, er det helt okay. Næste gang bliver sikkert bedre. For jo mere man gør noget som er svært, jo bedre bliver man til det.



Hvis du har svært ved at starte snakken, kan du også kigge på artiklen Smalltalk - sådan finder du på noget at snakke om. Måske er der nogle ideer, som du kan bruge der.



Tal med dine venner



Har du talt med dine venner om, at du synes det er svært at tale med ham drengen? Ellers kunne det måske være rart at gøre. For måske er der også nogle af dem, som har prøvet det. Og så kan i snakke lidt om det. Det kan også være, at de har lidt tips, som hjalp dem. Og så kan det være, at du kan prøve dem af.



Jeg håber, at der er noget i mit svar, som kan hjælpe dig. Og så krydser jeg fingre for, at du får snakket med drengen du er forelsket i. Jeg hepper på dig!
Hvorfor er tysk sådan et lorte fag?
Kategori: Skole og uddannelse
Alder: 14
Dato: 2022-04-01T15:04:02.000Z

Sp\u00f8rgsm\u00e5l:
 Hvorfor er tysk sådan et lorte fag?
 Hvorfor er samfundsfag sådan et lorte fag?
 Hvorfor er idræt blevet sådan et lorte fag?
 Hvorfor er alle i min klasse så grimme?
 Hvorfor er alle i min klasse så dumme?
 Hvorfor er jeg så lav?
 Hvorfor er jeg så høj?
 Hvorfor tager vi aldrig på tur mere i skolen?
 Hvorfor har vi sådan et lorte projekt?
 Hvorfor er en af vores klassekameratter så fucking ulækker?
 Hvorfor er der bogstaver i matematik?
 Hvorfor er vores klasse så weird og klamme?
 Hvorfor har folk sådan noget grimt hår?
 Hvorfor er lærerne så dårlige til at lave dukseliste?



 Hvad laver du?



Undskyld vi sender de samme spørgsmål ind, men vi glemte id-nummeret.

Svar:
Det lyder som om, at det med skolen, måske kan føles lidt frustrerende for tiden. Og at der både er nogle fag, som bare er noget møg. Og at det er lidt anstrengende, at skulle lave projekt. 



Det er helt normalt at man bare synes, at skolen er noget lort en gang imellem. Det er nemlig ikke altid at man laver noget, som man synes er spændende.



Jeg kan desværre ikke give jer svar på jeres spørgsmål, for jeg kender ikke jeres skole, eller jeres klasse. Men hvis i får brug for at skrive herind, med nogle tanker eller følelser i går og tumler med, så er i meget velkomne. Og ellers kan det også være godt at snakke med hinanden, når man er inde i en periode, hvor tingene er lidt øv.
Jeg er bare virkelig bange for at det er en virus, og at jeg skal til at forklare mig for mine forældre.
Kategori: Nervøsitet
Alder: 16
Dato: 2022-04-04T13:18:15.000Z

Sp\u00f8rgsm\u00e5l:
Det er egentlig ret pinligt hvad jeg skriver om. Jeg har haft kigget på nogle tvivlsomme hjemmesider, altså porno, for nyligt og så røg jeg ind på et eller andet pop-up noget som jeg straks gik ud af igen, men så fik jeg en besked om at jeg var blevet udsat for muligvis at have fået en malware på min iPhone og så var der et eller andet count-Down noget og der stod at det kunne hacke ind i mit Facebook eller et eller andet og så skyndte jeg mig at gå ind i indstilling ger og rydde alt webhistorik og sådan og satte min tlf på fly tilstand og sådan noget fordi det havde jeg læst før at det var en god ide at gøre sådan. Nu er jeg virkelig bange for at have fået en virus eller et eller andet på min telefon og jeg vil ikke sige det til mine forældre fordi så skal jeg til at forklare hvordan det skete og sådan. Og det kan jeg ikke. Jeg downloadede også en godt anbefalet gratis VPN fra app store, men tænker at det er for sent at den kan virke til det& Jeg ved ikke. Jeg er bare virkelig bange for at det er en virus og at jeg skal til at forklare mig for mine forældre.. Vidste ikke hvem jeg kunne få hjælp fra, så besluttede mig for at skrive til jer.

Svar:
Det kan godt være lidt en forskrækkelse, hvis man bliver i tvivl om, om man har fået en virus på sin telefon. Jeg har ikke umiddelbart hørt om nogle, der har fået virus på telefoner, da telefoner er ret godt beskyttet. Men det kan selvfølgelig godt ske.



Prøv at kontakte en websupport 



Jeg kan godt forstå, at det måske er lidt et ømtåleligt problem at skulle dele med dine forældre. Du skal dog vide, at det er helt normalt at se porno. Det kan du læse mere om her på sexliniens hjemmeside. 



Her på Mindhelper ved vi desværre ikke så meget om virus og malware. Men jeg tænker, at det smarteste du kan prøve er at kontakt den websupport, som er tilknyttet dit telefonmærke og høre dem ad, hvor nervøs du skal være for, at det kunne være en virus. De får sikkert spandevis af den slags henvendelser om dagen, så de er sikkert helt vant til at svare på spørgsmål om netop dette.



Hvis det nu viser sig, at det rent faktisk er en virus, så kan de sikkert også guide dig til, hvordan du slipper af med den igen.



Jeg håber mit svar hjalp dig lidt på vej. Og krydser fingre for at du er sluppet for virus.
Hvordan slapper man mere af?
Kategori: Få hjælp
Alder: 13
Dato: 2022-04-07T08:07:01.000Z

Sp\u00f8rgsm\u00e5l:
hvordan slapper man mere af?

Svar:
Du spørger til, hvordan man slapper mere af. Og det jeg kan egentlig godt forstå. For det kan sommetider være svært at finde ud af, hvad man kan gøre for at få mere ro på og slappe af. Derfor er det også rigtig fint, at du har skrevet ind til os og spurgt om det.  



Man kan slappe af på mange måder



Lige i forhold til afslapning findes der desværre ikke en opskrift, som man altid kan følge, når man gerne vil slappe af. For nogle slapper af, når de ligger på sofaen og ser en god film, mens andre bedst slapper af, når de fx går en tur. Men der findes alligevel nogle råd, som måske kan hjælpe en til at få lidt mere ro på. Og finde ud af, hvordan man bedst slapper af. I vores artikel Ro på: 10 tips til mindre pres i hverdagen, står der nogle gode råd til, hvordan man får lidt mere ro på. Så måske der er noget i den, som du kan bruge? 



Afspænding og mindfulness



Noget andet, som også kan hjælpe en med at slappe af, er afspændingsøvelser og mindfulness. Det er begge ting, som kan hjælpe en med at slappe af og få mere ro både i hovedet og i kroppen.



Hvis du godt kunne tænke dig at prøve kræfter med afspænding, kan du tage et kig på artiklen Slap heeelt af: Få en afspændingsøvelse til mere ro.



Hvis du synes, at det kunne være spændende at vide lidt mere om det der mindfulness, kan jeg også anbefale dig at tage et kig på vores artikel om mindfulness. Vi har også et mindfulnessforløb, som består af en 10 dages introduktion til mindfulness, som du også kan tjekke ud. 



Snak med nogen om det



Hvis du går og føler dig presset og har det svært, så husk at tale med nogen om det. Det er nemlig alt for hårdt, at gå med alt det svære alene. Og ofte bliver det svære lidt lettere, når man deler det med andre.



Du kan fx snakke med en lærer, en god vens mor eller dine forældre. Eller måske en helt anden, som jeg ikke lige har tænkt på. Det vigtigste er nemlig bare, at du får snakket med en voksen om, hvordan du har det.



I vores guide til at snakke med forældre om svære ting, står der nogle gode råd til, hvordan man får åbnet op for snakken. Så hvis du synes, at det er lidt svært at få taget hul på snakken, kan det være, at der er noget i den, som kan hjælpe dig lidt på vej. Og rådene kan også sagtens bruges, selvom det er en anden voksen, som man skal snakke med. 



Børnetelefonen



Du kan også ringe til Børnetelefonen og få en snak om, hvordan du har det. For hos Børnetelefonen vil de altid gerne hjælpe og lytte. De frivillige som arbejder hos Børnetelefonen er vant til at snakke med børn og unge, som bøvler med nogle ting. Derfor sørger de også altid for, at det foregår på en måde, som er rar for dig. Så dem kan du trygt tage fat i. 



Jeg håber, at der er noget i mit svar, som kan give dig en lidt bedre ide om, hvordan man kan slappe af. Held og lykke med afslapningen!
Vi har projektopgave, og vi har valgt delemnet psykiske lidelser blandt unge
Kategori: Skole og uddannelse
Alder: 14
Dato: 2022-04-06T10:38:04.000Z

Sp\u00f8rgsm\u00e5l:
Jeg er en pige der går i 8. klasse, lige nu har vi en projektopgave vores overemne er grænser, og vi har valgt delemnet psykiske lidelser blandt unge. Vi kunne tænke os og få hjælp fra jer, hvis i havde lyst. Vi står lige nu med nogle spørgsmål som kræver nok noget hjælp fra jer. Vores spørgsmål er, hvordan oplever en unge med psykiske lidelser mødet med samfundet? Og er det overhovedet muligt for andre mennesker, heriblandt pædagoger, at sætte sig ind i og forstå, hvordan en unge med psykiske lidelser har det?

Svar:
Det lyder som en rigtig spændende projektopgave, I er ved at lave. 



Her I brevkassen svarer vi desværre ikke på projektopgavespørgsmål. 



Men jeg ønsker jer held og lykke med projektet og god arbejdslyst!
Jeg er vild med den her dreng
Kategori: Kærlighed og sex
Alder: 15
Dato: 2022-04-13T15:15:45.000Z

Sp\u00f8rgsm\u00e5l:
jeg har lidt vild med den her dreng jeg add på snapchat og nu skriver og snapper vi med hinanden hver dag og synes han er ret sød vi kender ikke hinanden så godt og ved ikke om han kan lide mig vil godt skrive til ham at jeg godt kan lide ham men tror ik rigtig jeg tør er bange for han ikk kan lide mig og han bor i Jylland og jeg bor på sjælland hvad skal jeg gøre håber i vil hjælpe mig

Svar:
Når man er blevet vild med en fyr kan det godt være svært at finde ud af, hvad man lige skal gøre. Derfor er det også rigtig fint, at du har skrevet herind til os.



Forelskelse



Det kan være rigtig dejligt, når man er blevet forelsket i en fyr. Sommerfuglene flyver måske rundt nede i maven, og man tænker måske meget på den anden person. Når man har det sådan er det også helt normalt, at man måske ikke helt ved, hvad man skal gøre. For mon han også er vild en? og skal man egentlig sige det til ham? Sådan tror jeg, at de langt de fleste unge har prøvet at have det. For man kan godt blive lidt nervøs, når man er vild med en fyr.



Mærk efter



Nogle gange når man er vild med en fyr, er det godt bare at rive plasteret af og få det sagt, og andre gange er det bedre at holde lidt igen og se tingene an. Derfor kan jeg desværre heller ikke give dig et klart svar på, hvad du skal gøre. For der er kun dig, som kan mærke, hvad der er det rigtige for dig.



Når man er lidt vild med en anden og følelserne suser rundt inde i en, kan det være svært at finde hoved og hale i det hele. Derfor kan det sommetider også være en god ide at lave en liste, hvor man skriver, hvad der taler for at skrive det til ham, og hvad der taler imod. For på den måde kan det gøre det lidt mere overskueligt og nemmere at mærke, hvad der egentlig er det rigtige for en.



Snak med dine veninder



Det med at være vild med en fyr og være i tvivl om, hvad man skal gøre er noget, som rigtig mange unge kender til. Derfor tænker jeg også, at der måske er nogle af dine veninder, som også har prøvet det. Og som måske har et godt råd, som du kan bruge. Og uanset, om de har prøvet det eller ej, kan det være rigtig rart og lettende at få lidt luft til sine tanker. Derfor tænker jeg også, at det kunne være en rigtig god ide for dig at snakke med dine veninder om, hvordan du har det, og hvad du skal gøre.



Det kan være helt vildt svært at finde ud af, hvad man skal gøre, når man er blevet vild med en fyr. Derfor håber jeg også, at der er noget i mit svar som er hjælpsomt for dig. Og så krydser jeg fingre for, at du får mærket efter, hvad der er det rigtige for dig.